OZUMALƐDƖYƐ 6
Mɩnla Mfasʋ Yɛɛ Yenyia Wɔ Yɛ Mmeliyema Kilisinyiamaa Mɔ Yɛ Nɩɩ Bɛ Bɔ Yɩ Zʋ a?
Sɛ ɩsɛ kɛɛ yeduwa pɔkɔ kyeinyɩɩ kyeinyɩɩ nu o, oyuwa anzɛnyɩɩ nzulo nu o, ye duwa numɔ yɛkɔ yɛ Kilisinyianɩ ayiyialɩyɛ eɣile bela. Ɩávalɩ ɔnwʋmɔ kɛɛ yeyiyia ndwokɔ ɛzɩzɩbɛ nɩɩ egyima nu ɛvɛlɩyɛ nɩ, mɩnla ti mɔ Gyehova Dasɩvʋlɔmaa bɔbɔ mmɔdɩnɩ kɛɛ bɛ nɩɩ bɛ mmeliyema dedimaa kɔwɔ a?
Ɩdɩ baaba ɩma yɛ bʋwɔyɛlɛ. Pɔɔlʋ ɩhɛlɛlɩ kɛɛ “yɛdwɩnɩ ɔhʋanɩ mɔɔ yɛkɔhʋla yekezizi yɛ ɔhɔnwʋmmɔ bɛ kɛnɣa.” Mmɩlɩ mɔɔ ɩhɛlɛlɩ ɔzɔ odwokɔ nɩ, nɩ ɩkã ɩfalɩ mmenii mɔɔ yɛ nɩɩ bɛ kɔwɔ wɔ asafʋ yɩ nu nwʋ odwokɔ. (Hibulumaa 10:24) Ɔzɔ odwokɔ eyi ikile kɛɛ “ɔkɔdwɩnɩ ɔnwʋmɔ bʋwɔ,” mɔ mɛyɩ yɛ lɛ kɛɛ ɔkɔnwʋ abiyela bʋwɔ. Meti ɔzʋ̃mavʋlɔ yɩ odwokɔ nɩ ɩhyɛ yɛ ɛzɩzɩbɛ kɛɛ yɛdwɩnɩ mvʋlɔ bɔ nwʋ. Wɔ mmɩlɩ mɔ yɛnwʋ yɛ Kilisinyianɩ mmeliyema bʋwɔ nɩ, yɛba yɛnwʋ yɩ kɛɛ bonu be beli bɛ ndwokɔ ɛzɩzɩbɛ be mɔɔ ɩdɩ kɛɛ yɛdɩyɛ nɩ la nwʋ egyima na sa bɔkʋla bɔbʋwa yɛ ma yedi amɩyɛzayɛ sʋ̃ yɛdɩyɛ nwʋ egyima.
Ɩma yenyia ɔhɔnwʋvalɛ mɔɔ onumɔ ɩyɛ ɛzɩzɩbɛ. Wɔ yɛ ayiyialɩyɛ yɩ tʋ nɩ, yɛáwɔ nu yeyiyia kɛɛ mmenii mɔɔ yezi bɛ kɛkɛ, mfomi yeyiyia nu kɛɛ ɔhɔnwʋmmɔ okuwu mɔɔ numɔ ɩyɛ ɛzɩzɩbɛ baaba. Ɩyɛ sʋ̃ a, yɛbɔ numɔ yede yɛ anyɩ baaba. Mɩnla mfasʋ yɛɛ yenyia wɔ ɔzɔ ɔhɔnwʋvalɛ nɩ zʋ a? Ɩma yesuma kɛɛ yekowu abiyela kɛɛ ɩnwʋ ihyinyia, na mɛyɩ yɛɛ ɩhyɛ ɔlɔlɛ mɔɔ ɩwɔ yenu nɩ ɛzɩzɩbɛ a. Akʋ̃ sʋ̃, mmɩlɩ mɔɔ yɛ mmeliyema be beyiyia ndwokɔ ɛzɩzɩbɛ nɩ, yesiyeziye yɛnwʋ kɛɛ yɛkɔwʋwa bɛ, iluwa ɔhɔnwʋvalɛ ɛzɩzɩbɛ mɔɔ ɩwɔ yenu dadaada nɩ ti. (Proverbs 17:17, NW) Sɛ yɛ nɩɩ mmenii mɔɔ bɔwɔ yɛ asafʋ yɩ nu nɩ bɔ a, nɩ yɛda yɩ ali kɛɛ ‘yɛbʋwabʋwa yɛ nwʋ nkʋ̃ nkʋ̃.’—1 Kɔlɛntɩmaa 12:25, 26.
Yɛhyɛ wʋ ɛzɩzɩbɛ kɛɛ ɛkɛva mmenii mɔɔ bɛyɛɛ Nyamɩnlɩ yɩ apɛdɩ nɩ kɛɛ wʋ ɔhɔnwʋmmɔ. Ekenyia ɔzɔ ɔhɔnwʋmmɔ eyi wɔ Gyehova Dasɩvʋlɔmaa bɛ avinli. Yesiãã wʋ kɛɛ máma dɩyɛ bela isi wʋ ɔhʋanɩ kɛɛ ɛ nɩɩ yɛ kɔwɔ.
Mɩnla ti mɔɔ mfasʋ wɔ ɔzʋlɔ ɩma yɛɛ kɛɛ yɛkɔwɔ nu yekeyiyia wɔ yɛ ayiyialɩyɛ azʋlɔtʋ yɩ tʋ a?
Eɣile sina yɛɛ ɛkɛbɛyɩ kɛɛ ɛkɛɣa yɛ asafʋ ayiyialɩyɛ nɩ be a?